બોર્ડર પર સુરક્ષા જવાનો સાથે મુલાકાત લેવાની તેમની મુશ્કેલીઓ જાણી તેને હલ કરી શકાય તેમ જણાવતા મુખ્ય પ્રધાને કહ્યું હતું કે, જવાનો માટે બોર્ડર પર પીવાનું સ્વચ્છ પાણી, મોબાઇલ નેટવર્ક માટે ટાવર વગેરે સુવિધાઓ ઊભી કરવામાં આવી છે. રણના આ પ્રદેશમાં માટી અને ધૂળ ઊડતી હોય છે, તેવા સંજોગોમાં જવાનોની આંખોની રક્ષા માટે ખાસ પ્રકારના ગોગલ્સ ચશ્માં પૂરા પાડવા પણ જણાવ્યું હતું. સરહદના આ સંત્રીઓ માટે પાણી પહોંચાડવા પાઇપલાઇન, કૂલર તેમ જ પાકા રસ્તાની સુવિધાઓ રાજ્ય સરકારે પૂરી પાડી છે તેની ભૂમિકા આપતા તેમણે જણાવ્યુ ંહતું કે, દેશની આ ગુજરાત સરહદ પાકિસ્તાન સાથે જોડાયેલી સંવેદનશીલ સરહદ છે ત્યારે દિવસ-રાત પહેરો ભરીને દેશની નિગેહબાની કરતા બીએસએફના જવાનોની સુવિધા માટે રાજ્ય સરકાર સંપૂર્ણ સહયોગ કરશે.